
Bucureşti, 09.03.2006








                 Nr.23/24/2006
AVIZ
asupra proiectului de Lege pentru aprobarea Ordonanţei de urgenţă a Guvernului nr.196/2005 privind Fondul pentru mediu
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru administraţie publică amenajarea teritoriului şi echilibru ecologic şi Comisiei pentru agricultură, silvicultură, industrie alimentară şi servicii specifice cu proiectul de Lege pentru aprobarea Ordonanţei de urgenţă a Guvernului nr.196/2005 privind Fondul pentru mediu, transmis cu adresa nr.P.L.X 78 din 22 februarie 2006, înregistrată sub nr.23/24 din 22 februarie 2006.

Potrivit prevederilor art.60 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 7 martie 2006.

Consiliul Legislativ a avizat favorabil proiectul de ordonanţă de urgenţă.

În raport de obiectul şi conţinutul său, proiectul de lege face parte din categoria legilor ordinare.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, cu amendamente admise prezentate în anexă.

În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.
PREŞEDINTE,
Dan Ioan Popescu
Consilier,

Silvia Vlăsceanu

Parlamentul  României

Camera  Deputaţilor

Comisia pentru industrii si servicii
A M E N D A M E N T E   A D M I S E
la proiectul de Lege pentru aprobarea Ordonanţei de urgenţă a Guvernului nr.196/2005 

privind Fondul pentru mediu

	Nr.

crt.
	Text O.U.G.nr.196/2005
	Text adoptat de Senat
	Amendamente propuse
	Motivaţia

	0
	1
	2
	3
	4

	1.
	Art. 3. - (2) Administraţia Fondului are sediul în municipiul Bucureşti, Splaiul Independenţei nr. 294, corp A, sectorul 6. 


	Nemodificat
	1.Alineatul (1) al articolului 3 se modifică şi va avea următorul cuprins:

„Art. 3. – (2) Administraţia Fondului are sediul în municipiul Bucureşti.”

Dep. Ioan Bivolaru - PSD
	Nu se trece adresa unei instituţii în lege, pentru că orice modificare ulterioară a sediului nu se mai poate face decât printr-o lege.



	2.
	Art. 4. - (6) Salarizarea personalului Administraţiei Fondului se face conform contractului colectiv de muncă încheiat la nivelul instituţiei. 


	Nemodificat
	2.Alineatele (6) şi (7) ale articolului 4 se modifică şi vor avea următorul cuprins:
„(6) Salarizarea personalului Administraţiei Fondului se aprobă prin hotărâre a Guvernului. 

Dep. Mircea Ciopraga - PNL
	Pentru a elimina acordarea unor salarii exagerate, în condiţiile în care salarizarea preşedintelui este limitată prin alte prevederi legale.


	0
	1
	2
	3
	4

	
	Art. 4. -  (7) În îndeplinirea atribuţiilor prevăzute la art. 3 alin. (3), Administraţia Fondului are următoarele structuri de decizie: 

a) Comitetul de avizare; 

b) Comitetul director. 


	Nemodificat
	 (7) În îndeplinirea atribuţiilor prevăzute la art. 3 alin. (3), Administraţia Fondului are următoarele structuri de decizie: 

a) Comitetul de decizie; 

b) Comitetul director.” 
Dep. Andrian Mihei – PC


	Denumirea iniţială este improprie având în vedere că acest comitet este o structură de decizie şi are atribuţii de aprobare, nu de avizare.

	3.
	Art. 5. - (1) Comitetul de avizare are următoarea componenţă: 
…………………………………………
e) un reprezentant al confederaţiei patronale din domeniul proiectului supus avizării, desemnat de aceasta; 

	Nemodificat
	3.Partea introductivă şi litera e) ale alineatului (1) al art. 5 se modifică şi vor avea următorul cuprins:
„Art. 5. - (1) Comitetul de decizie are următoarea componenţă: 
………………………………….
e) un reprezentant al confederaţiilor patronale din domeniul proiectului supus avizării, desemnat de acestea;” 
Dep. Ioan Bivolaru – PSD Dep.Corneliu Momanu - PNL Dep. Andrian Mihei – PC

	Corelare cu denumirea adoptată şa art. 4alin. (7).

Pot exista mai multe confederaţii patronale care vor delega un singur reprezentant.

	4.
	Art. 5. - (2) Preşedintele Comitetului de avizare este reprezentantul, la nivel de secretar de stat, al autorităţii publice centrale pentru protecţia mediului, iar vicepreşedinte este reprezentantul, la nivel de secretar de stat, al autorităţii publice centrale pentru economie şi comerţ. 

(3) Comitetul de avizare analizează şi aprobă prin vot: 

 (4) Membrii Comitetului de avizare, exclusiv secretarii de stat, primesc o indemnizaţie de participare pentru activitatea desfăşurată în cadrul şedinţelor acestuia, în cuantumul şi în condiţiile stabilite prin Regulamentul de organizare şi funcţionare al Administraţiei Fondului. 


	
	4.Alineatele (2), (3) şi (4) ale articolului 5 se modifică şi vor avea următorul cuprins:
„(2) Preşedintele Comitetului de decizie este reprezentantul, la nivel de secretar de stat, al autorităţii publice centrale pentru protecţia mediului, iar vicepreşedinte este reprezentantul, la nivel de secretar de stat, al autorităţii publice centrale pentru economie şi comerţ. 

(3) Comitetul de decizie analizează şi aprobă prin vot: 

(4) Membrii Comitetului de decizie nu primesc indemnizaţii pentru activitatea desfăşurată.”

Dep. Mircea Ciopraga – PNL

Dep. Corneliu Momanu - PNL
	Corelare cu denumirea adoptată la art. 4alin. (7).

Corelare cu denumirea adoptată la art. 4alin. (7).

Similar prevederilor din Legea nr.73/2000 privind Fondul pentru mediu, republicată, cu modificările şi completările ulterioare, interesul membrilor este să ia decizii, nu să fie remuneraţi.



	5.
	Art. 6. – (3) c) avizează planul anual de lucru elaborat de către direcţiile de specialitate şi îl propune spre aprobare Comitetului de avizare; 

d) avizează şi propune spre aprobare Comitetului de avizare proiectele selecţionate pentru a fi finanţate din Fondul pentru mediu; 

e) propune spre aprobare Comitetului de avizare modalităţile de susţinere a proiectelor şi, după caz, dobânda cu care se acordă finanţările rambursabile; 


	Nemodificat

Nemodificat
	5.Literele c), d) şi e) de la alin. (3) al art. 6 se modifică şi vor avea următorul cuprins:
„c) avizează planul anual de lucru elaborat de către direcţiile de specialitate şi îl propune spre aprobare Comitetului de decizie; 

d) avizează şi propune spre aprobare Comitetului de decizie proiectele selecţionate pentru a fi finanţate din Fondul pentru mediu; 

e) propune spre aprobare Comitetului de decizie modalităţile de susţinere a proiectelor şi, după caz, dobânda cu care se acordă finanţările rambursabile;” 

Comisia pentru industrii şi servicii
	Corelare cu denumirea adoptată la art. 4alin. (7).



	6.
	Art. 9. - (1) d) o taxă de 1 leu (RON)/kg din greutatea ambalajelor introduse pe piaţa naţională de către producătorii şi importatorii de bunuri ambalate şi ambalaje de desfacere; 

………………………………………..

f) în cazul vânzării masei lemnoase pe picior, contribuţia la Fondul pentru mediu se stabileşte prin aplicarea unui procent de 3% la valoarea de vânzare a acesteia. Suma se încasează de vânzător de la cumpărător odată cu valoarea masei lemnoase şi se varsă de către acesta la Fondul pentru mediu; 

	2. La articolul 9 alineatul (1), literele d) şi f) vor avea următorul cuprins:

„d) o taxă de 1 leu/kg din greutatea ambalajelor introduse pe piaţa naţională de producătorii şi importatorii de bunuri ambalate, cu excepţia celor utilizate pentru medicamente. În cazul ambalajelor din sticlă, taxa este de 0,50 lei/kg;
…………………………………
f) în cazul vânzării de către proprietarul sau administratorul pădurii, după caz, a masei lemnoase pe picior sau a sortimentelor de lemn brut obţinute în urma exploatării, contribuţia la Fondul pentru mediu se stabileşte prin aplicarea unui procent de 1% la valoarea de vânzare şi se achită de către cumpărătorul operator economic, care introduce masa lemnoasă într-un proces de prelucrare;”


	6. La articolul 9 alineatul (1), literele d) şi f) vor avea următorul cuprins:

Nemodificat

f) în cazul vânzării masei lemnoase pe picior, contribuţia la Fondul pentru mediu se stabileşte prin aplicarea unui procent de 3% la valoarea de vânzare a acesteia. Suma se încasează de vânzătorul masei lemnoase pe picior de la cumpărător odată cu valoarea masei lemnoase şi se varsă de către acesta la Fondul pentru mediu; 
Dep. Ioan Bivolaru - PSD
	Controlul cel mai riguros se poate face la primul vânzător, respectiv cel care vinde masa lemnoasă pe picior.

	7.
	Art. 10. - (3) Operatorii economici producători şi importatori de bunuri ambalate şi de ambalaje de desfacere şi operatorii economici responsabili pentru gestionarea anvelopelor uzate sunt obligaţi să calculeze şi să declare lunar, până la data de 25 a lunii următoare celei în care s-a desfăşurat activitatea, diferenţa dintre obiectivul calculat utilizând procentajul stabilit prin legislaţia în vigoare ca obiectiv de valorificare anual şi obiectivul efectiv realizat. 
 (6) Contribuţia prevăzută la art. 9 alin. (1) lit. f) va fi inclusă în contractele de vânzare a masei lemnoase pe picior. 


	Nemodificat

4. La articolul 10, alineatele (5) şi (6) vor avea următorul cuprins:

„(5) Baza de calcul la care se aplică procentele prevăzute la art.9 alin.(1) lit.a), e), f) şi j) reprezintă valoarea de vânzare, exclusiv taxa pe valoarea adăugată aferentă.

(6) Plata contribuţiei la Fondul pentru mediu, prevăzută la art.9 alin.(1) lit.f), nu se calculează şi nu se plăteşte dacă masa lemnoasă pe picior sau sortimentele de lemn brut obţinute provin din păduri certificate.”


	7. La articolul 10, alineatele (3) şi (5) vor avea următorul cuprins:
„ (3) Operatorii economici producători şi importatori de bunuri ambalate şi operatorii economici responsabili pentru gestionarea anvelopelor uzate sunt obligaţi să calculeze şi să declare lunar, până la data de 25 a lunii următoare celei în care s-a desfăşurat activitatea, diferenţa dintre obiectivul calculat utilizând procentajul stabilit prin legislaţia în vigoare ca obiectiv de valorificare anual şi obiectivul efectiv realizat. 

Dep. Ioan Bivolaru – PSD

Nemodificat

8. La articolul 10, alineatul (6) se elimină.
Dep. Ioan Bivolaru – PSD


	Corelare cu amendamentul admis la art. 9 alin. (1) lit. d).

Este discriminatoriu ca să existe excepţii de la plata Fondului, chiar da că produc aceeaşi poluare şi afectează mediul.

	8.
	Art. 12. - (5) Administraţia Fondului poate constitui un fond pentru acordarea de stimulente personalului, prin: 

a) reţinerea unei cote de 5% din sumele încasate prin executare silită sau în cadrul procedurii reorganizării judiciare şi a falimentului; 

b) aplicarea unei cote de 15% asupra dobânzilor şi penalităţilor de întârziere, stabilite cu titlu definitiv în timpul controlului şi încasate de către Administraţia Fondului, pentru diferenţele constatate. 

(6) Totalul fondului de stimulente constituit conform alin. (5) se repartizează astfel: 

a) o cotă de 85% pentru Administraţia Fondului; 

b) o cotă de 15% pentru autoritatea publică centrală pentru protecţia mediului. 

(7) Metodologia de acordare a stimulentelor pentru personalul propriu se aprobă prin ordin al conducătorului autorităţii publice centrale pentru protecţia mediului în termen de 30 de zile de la intrarea în vigoare a prezentei ordonanţe de urgenţă. 


	Nemodificat
	9. Alineatele (5), (6) şi (7) se abrogă.
Raportorii

	Controlul şi urmărirea încasărilor la Fondul pentru mediu sunt sarcini de serviciu ale personalului Administraţiei pentru care este imoral să primească sume suplimentare.


PREŞEDINTE,

Dan Ioan Popescu
RAPORTORI









Dep.Ioan Bivolaru – PSD









Dep.Aurelia Vasile – PSD









Dep.Constantin Petrea – PD









Dep.Corneliu Momanu – PNL









Dep.Mircea Ciopraga – PNL









Dep.Andrian Mihei – PC









Dep.Tudor Mătuşa - PRM

Consilier,

Silvia Vlăsceanu

